Antanas Juozas Gendrolis

Antanas Juozas Gendrolis (g. 1926 m. gegužės 14 d. Taučeliuose, Eržvilko valsčius) – Lietuvos farmakologas, habilituotas biomedicinos mokslų daktaras.

 Biografija 
1950 m. baigė Kauno medicinos mokyklą, 1959 m. baigė Maskvos I medicinos institutą. 1990 m. medicinos mokslų daktaras.

1953–1967 m. Respublikinės Kauno psichoneurologinės ligoninės vaistinės vedėjas, 1968–1988 m. Kauno endokrininių preparatų gamyklos direktorius. 1988–1992 m. Kauno medicinos instituto (dab. Kauno medicinos universitetas) Vaistų technologijos ir farmacijos organizavimo katedros vedėjas. Nuo 1992 m. profesorius. 1995–2003 m. Valstybinės vaistų kontrolės tarnybos prie Sveikatos apsaugos ministerijos Farmakopėjos komisijos pirmininkas.

Lietuvos Apiterapeutų Asociacijos Garbės naryshttp://www.apiterapija.eu/i-f-a-/speakers-authors--36/EN/prof--antanas-gendrolis-52.html .

Su kitais sukūrė daugiau kaip 30 naujų vaistų. 25 išradimų autorius.

 Bibliografija 
 Akių vaistai farmacijoje, monografija, 1988 m., rusų k.
 Vaistų technologija, su kitais, 2 d. 1996 m.

 Šaltiniai 

Kategorija:Lietuvos farmakologai
Kategorija:Lietuvos pedagogai
Kategorija:Lietuvos išradėjai